Diari Oficial de la Generalitat Valenciana


Sumari del DOGV 6811, del 05-07-2012 (2012/6458)

Notificació del laude emés per la Junta Arbitral de Transports de València. Expedient número V-332/2011.
--------------------------------------------------------------------------------------------------------

### Dades del document

Número de DOGV
:   6811

Data del DOGV
:   05-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6458


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-332/2011. [2012/6458]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Infraestructuras y Recursos Minerales Carmed, SL, que s'ha dictat laude en l'expedient referenciat i atés que no és possible la notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que s'indica a continuació:  
  
«Tribunal. President: Ramón Escrig Moreno. Vocals: Aurora Costa Vicente i Jaime Agramunt Font de Mora. Secretària-vocal: Amparo Peris Catalá. Parts: reclamant, Servicios Logísticos Romero, SL, representada per Óscar Romero García; reclamat, Infraestructuras y Recursos Minerales Carmed, SL, que no compareix a l'acte de vista.  
A València, 21 de maig de 2012, a les 17.35 hores es constituïx la Junta Arbitral de Transports formada pels membres expressats al marge i amb l'assistència de les parts per a resoldre l'expedient V-332/2011, i es procedix a la realització de la vista oral respecte de la reclamació següent: impagament de ports. Incompareixença del demandat.  
El president inicia la vista oral i es comprova la identitat de la part compareixent i la qualitat amb què intervé.  
A la part reclamada, li va ser notificada la demanda i la citació a vista per al dia 21 de maig de 2012 per mitjà d'un escrit rebut el 24 d'abril de 2012 per Sonia (il·legible) (esposa), segons queda acreditat amb l'avís de recepció expedit pel Servici de Correus i que consta en l'expedient.  
A continuació es concedix la paraula a la reclamant que deixa basada la seua reclamació en els antecedents de fet següents:   
1. Com a conseqüència de les relacions comercials existents entre les parts, la reclamant va realitzar per compte de la reclamada un transport d'Aldaia a Múrcia, el 27 d'abril de 2011.  
A continuació es va presentar per al cobrament la factura núm. 296/2011, de 30 d'abril de 2011, per import de 413,00 euros.  
Després de fer múltiples gestions de cobrament sense aconseguir-ho s'interposa la present reclamació on se sol·licita que una vegada que siga reconegut el seu dret es condemne la reclamada al pagament de l'import total de 413,00 euros.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
  
3. Dels documents aportats i de les declaracions realitzades durant el transcurs de la vista es deduïx que efectivament el transport reclamat es va realitzar tal com ha sigut detallat, la qual cosa dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Servicios Logísticos Romero, SL, representada per Oscar Romero García, contra Infraestructuras y Recursos Minerales Carmed, SL, ja que ha quedat acreditat que s'ha realitzat el port i este ha de ser pagat.   
Per tot això, Infraestructuras y Recursos Minerales Carmed, SL, ha de pagar a Servicios Logísticos Romero, SL, la quantitat de quatre-cents tretze euros (413,00 euros).  
Contra este laude pot exercitar-se l'acció d'anul·lació davant de la Audiència Provincial de València en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència del que s'ha expressat anteriorment, dins dels deu dies següents a la notificació del laude es podrà sol·licitar a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, es podrà instar l'execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 22 de juny de 2012.- El president de la Junta Arbitral de Transports de València: Ramón Escrig Moreno.